
Nr…………../…………………
Către,
Unitățile de învățământ preuniversitar din Municipiul București
În atenția d-nei/d-lui Director


În perioada octombrie - decembrie 2025, se organizază la nivelul instituțiilor de învățământ preuniversitar din municipiul București Programul de prevenire a violenței și infracțiunilor din mediul școlar ”Împreună prindem curaj”, în conformitate cu prevederile OME 6485/2025. Programul își propune realizarea unor activități complexe și integrate de prevenirea și combatere a violenței din mediul școlar, în scopul creării unui climat sigur și inclusiv.

În cadrul programului, CMBRAE are următoarele atribuții:

· constituie echipa de proiect a municipiului București;
· informează unitățile de învățământ privind oportunitatea și condițiile de participare în program;
· definește criterii specifice de selecție a unităților de învățământ, în funcție de nevoile și particularitățile municipiului București;
· sprijină unitățile de învățământ în procesul de identificare a nevoilor preșcolarilor/elevilor și de proiectare a activităților;
· gestionează procesul de înscriere și selecție a unităților de învățământ în program;
· sprijină și monitorizează activitățile desfășurate de unitățile de învățământ selectate în program;
· centralizează și raportează la MEC activitățile desfășurate în municipiul București și rezultatele acestora.

Programul este deschis tuturor unităților de învățământ cu personalitate juridică din Municipiul București, 

Participarea în cadrul programului se realizează prin completarea și transmiterea Formularului de înscriere în format pdf pe adresa de e-mail: impreunaprindemcuraj@cmbrae.ro. Completarea Formularului de înscriere va avea în vedere criteriile de selecție anexate prezentei.

Pentru sprijin si informații suplimentare ne puteți contacta pe adresa de email dedicată, mai sus menționată.

Notă:
· Participarea în cadrul proiectului este condiționată de existența personalității juridice a aplicantului, evidențierea necesității inițierii unor activități de prevenire a violenței și  infracțiunilor pentru preșcolari/elevi și familiile acestora, precum și de implicarea Comisiei pentru prevenirea şi eliminarea violenței, a faptelor de corupție şi discriminării în mediul școlar şi promovarea interculturalității în proiectarea și desfășurarea activităților.

· Perioada de depunere a proiectelor este 9 – 15 octombrie 2025.

· Selectarea unităților de învățământ în program: 16-17 octombrie 2025.

· Alocarea, de către ISMB a sumelor dedicate implementării programului în bugetele unităților selectate: 20-22 octombrie 2025.

· Perioada de desfășurare a activităților programului la nivelul unităților de învățământ: octombrie - decembrie 2025.

· Suma totală alocată pentru finanțarea proiectelor la nivelul municipiului București este 157000 lei.  Bugetul maxim care poate fi alocat unei unități de învățământ este 5000 lei.

· Cheltuielile propuse în cadrul proiectului nu au mai făcut obiectul altor finanțări publice, în condițiile legii.

· Raportarea către CMBRAE a activităților desfășurate și a rezultatelor obținute la nivelul unităților de învățământ: ianuarie 2026.

· Transmiterea raportului  financiar de la unitatea de învățământ către  ISMB: februarie 2026.

· Participanții la program vor primi un certificat de participare specific pentru implicarea în program (coordonator/membru al comisiei de implementare a proiectului la nivel de unitate de învățământ, participant cadru didactic, elev, părinte/tutore etc.). Certificatele vor fi eliberate de unitatea de învățământ cu număr unic de înregistrare.


Succes!





Director CMBRAE
Aurelia STĂNCULESCU
















CRITERII DE SELECȚIE în cadrul Programului de prevenire a violenței și infracțiunilor în mediul școlar ”Împreună prindem curaj”

	Criterii
	Punctaj

	1. Formularul de înscrierere este completat în întregime, fiind descrise:
· nevoile preșcolarilor/elevilor
· activitățile propuse
· rezultatele așteptate
· echipa implicată 
· parteneriatele (daca este cazul)
· cheltuielile necesare
	


20 p

	2. Titlul proiectului este original
	2 p

	3.Sunt precizați factorii care generează violență și infracțiuni în mediul școlar.
	5 p

	4.Sunt definite nevoile specifice ale unității de învățământ în scopul prevenirii actelor de violență.
	10 p

	5. Obiectivele sunt formulate SMART (Specific, Măsurabil, Adecvat, Realizabil, încadrat în Timp)
	15 p

	6. Există concordanță între nevoile identificate, obiective, activități, grup țință, resurse și rezultate.
	10 p

	7. Activitățile sunt realizabile, planificate și pot fi desfășurate cu resursele umane și materiale ale proiectului.
	5 p

	8. Activitățile propuse sunt adecvate nevoilor preșcolarilor/elevilor.
	5 p

	9. Activitățile propuse se încadrează în obiectivele programului.
	5 p

	10. Desfășurarea activităților este planificată în perioada octombrie-decembrie 2025.
	3 p

	11. Rezultatele sunt croncrete, specifice, relevante în raport cu nevoile identificate, măsurabile cantitativ și/sau calitativ.
	10 p

	12. Cheltuielile și bugetul estimat sunt corelate cu activitățile propuse.
	5 p

	13. Utilizarea mediului digital în activitățile propuse.
	5 p

	
	100 p

